Румяна Каменска-Донкова
Небесен хляб

chitanka.info

Приемай словото на ранина

като роса целебна за душата,

от Божиите дарове богати

ще бликне в тебе блага светлина.

Изпраща Господ манна от небе

на всеки, който гладен е за правда,

събирай я и приеми с наслада

закона Божи в твоето сърце.

Събирай я, за да не се стопи

на грижите под палещото слънце,

в душата ти от всяко нейно зрънце

богата жътва да се умножи.

Ще се всели във тебе святостта

и всички ще познаят по делата ти,

че си писмо до този свят изпратено,

написано с ръката на Христа.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.